Rīgā \_\_28.09.2017.\_\_ Nr. \_\_\_01-10/155\_\_

uz \_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_

Valsts kancelejai

|  |
| --- |
| Par Ministru kabineta sēdes protokollēmuma projektu „Par Ministru kabineta 2017.gada 16.maija sēdes protokollēmuma (prot. Nr.25, 16.§) „Noteikumu projekts "Kārtība, kādā nosaka atlīdzību par elektronisko sakaru tīkla ierīkošanai un būvniecībai nepieciešamā zemes īpašuma lietošanas tiesību aprobežojumu”” 2.punktā dotā uzdevuma izpildes termiņa pagarināšanu” |

Pamatojoties uz Ministru kabineta 2009. gada 7. aprīļa noteikumu Nr.300 „Ministru kabineta kārtības rullis” 244.punktu, iesniedzu izskatīšanai Ministru kabineta sēdē Ministru kabineta sēdes protokollēmuma „Par Ministru kabineta 2017.gada 16.maija sēdes protokollēmuma (prot. Nr.25, 16.§) „Noteikumu projekts "Kārtība, kādā nosaka atlīdzību par elektronisko sakaru tīkla ierīkošanai un būvniecībai nepieciešamā zemes īpašuma lietošanas tiesību aprobežojumu”” 2.punktā dotā uzdevuma izpildes termiņa pagarināšanu” projektu (turpmāk - protokollēmuma projekts).

|  |  |
| --- | --- |
| Iesniegšanas pamatojums | Ministru kabineta 2017.gada 16.maija sēdes protokollēmums (prot. Nr.25, 16.§) |
| Valsts sekretāru sanāksmes datums un numurs | Nav attiecināms. |
| Informācija par saskaņojumiem | Nav attiecināms. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Industrijas un pakalpojumu politika |
| Atbildīgā amatpersona | Satiksmes ministrijas Sakaru departamenta Elektronisko sakaru un pasta nodaļas direktors Valters Bajārs |
| Uzaicināmās personas | Satiksmes ministrijas Sakaru departamenta direktors Valters Bajārs |
| Projekta ierobežotas pieejamības statuss | Nav noteikts ierobežotas pieejamības statuss |
| Cita informācija | Izpildot Ministru kabineta 2017.gada 16.maija sēdes protokollēmuma (prot. Nr.25, 16.§) „Noteikumu projekts "Kārtība, kādā nosaka atlīdzību par elektronisko sakaru tīkla ierīkošanai un būvniecībai nepieciešamā zemes īpašuma lietošanas tiesību aprobežojumu”” (turpmāk-protokollēmums) 2.punktā doto uzdevumu, kas paredz Satiksmes ministrijai izstrādāt un satiksmes ministram līdz 2017.gada 30.oktobrim noteiktā kārtībā iesniegt izskatīšanai Ministru kabinetā tiesību akta projektu par grozījumu Dzīvokļa īpašuma likumā, lai samazinātu administratīvo slogu, vienkāršojot dzīvokļu īpašnieku lēmuma pieņemšanas procedūru, paredzot, ka elektronisko sakaru komersanti aptaujas veidā noskaidro dzīvokļu īpašnieku kopības lēmumu elektronisko sakaru tīklu būvniecības vai ierīkošanas jautājumā, tika sagatavots likumprojekts “Grozījums Dzīvokļa īpašuma likumā” (turpmāk – likumprojekts). Likumprojekts tika izsludināts Valsts sekretāru 2017. gada 3. augusta sanāksmē (protokola Nr.30, 18.§). Par likumprojektu tika saņemti iebildumi un priekšlikumi no Ekonomikas ministrijas, Finanšu ministrijas, Tieslietu ministrijas, Rīgas pilsētas būvvaldes, Korupcijas novēršanas un apkarošanas biroja, Latvijas Pašvaldību savienības. Iebildumi ir plaši un prasa veikt diskusiju starp institūcijām, kuras nav iespējams veikt līdz 2017.gada 30.oktobrim. Ievērojot iesniegtos iebildumus un priekšlikumus, tiekoties ar sakaru nozares pārstāvjiem, Satiksmes ministrija secināja, ka ņemot vērā iesūtītos iebildumus un iestrādājot tos likumprojektā, netiks panākta Ministru kabineta 2017.gada 16.maija sēdes protokollēmuma 2.punktā dotā uzdevuma izpilde. Ņemot vērā institūciju iesniegtos iebildumus, likumprojekts neatrisinās būtiskus jautājumus, kas varētu atvieglot sakaru komersantiem elektronisko sakaru tīklu ierīkošanu daudzdzīvokļu dzīvojamās mājās. Satiksmes ministrija secināja, ka eksistē virkne jautājumu, kas jārisina vienlaicīgi, un tie risināmi, institūcijām apspriežoties un savstarpēji vienojoties. Ņemot vērā Ekonomikas ministrijas iebildumus, ir lietderīgi lūgt Ekonomikas ministriju iesaistīties aktuālo problēmu risināšanā, lai panāktu Ministru kabineta 2017.gada 16.maija sēdes protokollēmuma 2.punktā dotā uzdevuma izpildi. Tāpat, ņemot vērā Rīgas Pilsētas būvvaldes priekšlikumu izvērtēt iespēju papildināt likumprojektu ar grozījumiem attiecībā uz nepieciešamo kopīpašnieku saskaņojumu saņemšanu būvdarbu veikšanai kopīpašumā esošajā daļā un atsevišķā īpašuma robežās esošo dzīvojamās mājas kopīpašuma elementu pārbūvei, atjaunošanai un restaurācijai, ir lietderīgi iesaistīt Rīgas pilsētas būvvaldi minētā likumprojekta priekšlikuma sagatavošanā. Veicot pārrunas ar sakaru nozares pārstāvjiem, Satiksmes ministrija secināja, ka pašlaik daudzdzīvokļu dzīvojamo māju pārvaldnieki ar sakaru komersantiem sakaru tīklu izbūves jautājumos sadarbojas nepietiekami. Paredzot, ka elektronisko sakaru komersanti aptaujas veidā noskaidro dzīvokļu īpašnieku lēmumu par elektronisko sakaru tīklu būvniecību vai ierīkošanu, palielināsies komersantu finanšu ieguldījumi, veicot aptauju. Līdz ar to ir būtiska elektronisko sakaru komersantu līdzdalība likumprojekta izstrādē.  Ņemot vērā likumprojekta saskaņošanas gaitā aktualizētās problēmas un to risināšanai nepieciešamās diskusijas, kas prasa papildu laiku, lūdzam Ministru kabineta 2017.gada 16.maija sēdes protokollēmuma 2.punktā dotā uzdevuma izpildes termiņu pagarināt līdz 2018.gada 31.decembrim. |

Pielikumā: Ministru kabineta sēdes protokollēmuma projekts “Par Ministru kabineta 2017.gada 16.maija sēdes protokollēmuma (prot. Nr.25, 16.§) „Noteikumu projekts "Kārtība, kādā nosaka atlīdzību par elektronisko sakaru tīkla ierīkošanai un būvniecībai nepieciešamā zemes īpašuma lietošanas tiesību aprobežojumu” 2.punktā dotā uzdevuma izpildes termiņa pagarināšanu”” (SAMprot\_260917\_term\_pagar) uz 1 lapas.

Satiksmes ministrs U.Augulis

Bajārs 67028100

valters.bajars@sam.gov.lv